CELEX: 62013TN0427
Language: sk
Date: 2013-08-12 00:00:00
Title: Vec T-427/13: Žaloba podaná 12. augusta 2013 — Gruppo Norton/ÚHVT — Marín Nicolás (Gruppo Norton S.r.l.)

26.10.2013   
            
            
               SK
            
            
               Úradný vestník Európskej únie
            
            
               C 313/30
            
         Žaloba podaná 12. augusta 2013 — Gruppo Norton/ÚHVT — Marín Nicolás (Gruppo Norton S.r.l.)
   (Vec T-427/13)
   2013/C 313/56
   Jazyk, v ktorom bola podaná žaloba: španielčina
   
      Účastníci konania
   
   
      Žalobkyňa: Gruppo Norton Srl (Carini, Taliansko) (v zastúpení: M. García Lirola, advokátka)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Victoriano Marín Nicolás (Alcantarilla, Španielsko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               vydal rozsudok, v ktorom vo veci samej rozhodne tak, že vyhovie návrhu na zápis ochrannej známky pre všetky požadované výrobky.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „Gruppo Norton S.r.l.“ pre výrobky tried 7 a 9 — prihláška ochrannej známky Spoločenstva č. 10169753.
   
      Majiteľ ochrannej známky alebo označenia namietaných v námietkovom konaní: Victoriano Marín Nicolás.
   
      Namietaná ochranná známka alebo označenie: španielska ochranná známka „NORTON HISPANO“ pre výrobky triedy 9.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: neprípustnosť odvolania.
   
      Dôvody žaloby: porušenie článku 8 ods. 5 nariadenia č. 207/2009.